TWZ ยกระดับร้านค้าย่อย-เร่งพัฒนาช่องทางการขายรุกเปิดแฟรนไชส์
TWZ ยกระดับร้านค้าย่อย-เร่งพัฒนาช่องทางการขายรุกเปิดแฟรนไชส์
27 เม.ย. 2558

นายกิตติพงศ์ กิตติภัสสร ผู้อำนวยการฝ่ายบริหารผลิตภัณฑ์และการตลาด บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ  เปิดเผยว่า ในขณะนี้ TWZ ได้สร้างโมเดลธุรกิจใหม่ ด้วยการผนึกความร่วมมือกับร้านตู้มือถือในห้างสรรพสินค้าหรือร้านค้าทั่วไป เพื่อยกระดับร้านค้าเหล่านี้ให้เป็นแฟรนไชส์ TWZ Shop
โดยนับตั้งแต่ต้นปีที่ผ่านมา บริษัทสามารถปรับโฉมและยกระดับร้านค้ารายย่อยไปแล้วจำนวน 16 แห่ง ทั้งในกรุงเทพฯ ปริมณฑล และต่างจังหวัด โดยร้านค้าเหล่านี้ ส่วนใหญ่ผู้ประกอบการซึ่งเป็นเจ้าของ จะมีทักษะ มีความชำนาญสูง หากแต่ยังขาดในเรื่องของการสร้างแบรนด์ รวมถึงการบริการหลังการขาย และการบริการด้านอื่นๆ
อย่างไรก็ดี เบื้องต้นสินค้าที่จะส่งเข้าไปวางจำหน่ายจะเป็นแบรนด์ TWZ ประมาณ 60% ส่วนที่เหลืออีก 40% จะเปิดโอกาสให้ผู้ประกอบการเป็นผู้จัดหา ซึ่งจะช่วยสร้างความยืดหยุ่นในการทำธุรกิจให้มากขึ้น ขณะเดียวกัน TWZ จะเสริมบริการหลังการขายที่มีคุณภาพและมาตรฐาน รวมถึงขยายบริการอื่นๆ ให้หลากหลายและครบถ้วนมากขึ้น